CELEX: 32017D0785
Language: lt
Date: 2017-05-05 00:00:00
Title: 2017 m. gegužės 5 d. Komisijos įgyvendinimo sprendimas (ES) 2017/785 dėl našiųjų 12 voltų variklių-generatorių, skirtų naudoti įprastiniais vidaus degimo varikliais varomuose keleiviniuose automobiliuose, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (Tekstas svarbus EEE. )

6.5.2017   
            
            
               LT
            
            
               Europos Sąjungos oficialusis leidinys
            
            
               L 118/20
            
         KOMISIJOS ĮGYVENDINIMO SPRENDIMAS (ES) 2017/785
   2017 m. gegužės 5 d.
   dėl našiųjų 12 voltų variklių-generatorių, skirtų naudoti įprastiniais vidaus degimo varikliais varomuose keleiviniuose automobiliuose, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 12 straipsnio 4 dalį,
   atsižvelgdama į 2011 m. liepos 25 d. Komisijos įgyvendinimo reglamentą (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 (2) nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema, ypač į jo 10 straipsnio 2 dalį,
   kadangi:
   
               (1)
            
            
               tiekėjo „Valeo Electrical Systems“2016 m. liepos 21 d. pateikta paraiška 12 voltų starterio-kintamosios srovės generatoriaus i-StARS su diržine pavara našiojo generatoriaus funkciją pripažinti ekologine naujove įvertinta pagal Reglamento (EB) Nr. 443/2009 12 straipsnį, Įgyvendinimo reglamentą (ES) Nr. 725/2011 ir naujoviškų technologijų patvirtinimo pagal Europos Parlamento ir Tarybos reglamentą (EB) Nr. 443/2009 ir Reglamentą (ES) Nr. 510/2011 paraiškų rengimo technines gaires (3);
            
         
               (2)
            
            
               iš paraiškoje pateiktos informacijos matyti atitiktis Reglamento (EB) Nr. 443/2009 12 straipsnyje ir Įgyvendinimo reglamento (ES) Nr. 725/2011 2 ir 4 straipsniuose nurodytoms sąlygoms ir kriterijams. Be to, prie paraiškos pridėta patikros ataskaita, kurią pagal to reglamento 7 straipsnį parengė nepriklausoma sertifikuota įstaiga. Todėl pareiškėjo pasiūlyta 12 voltų starterio-kintamosios srovės generatoriaus i-StARS su diržine pavara našiojo generatoriaus funkcija turėtų būti pripažinta ekologine naujove;
            
         
               (3)
            
            
               remiantis su naujausia paraiška pateikta informacija ir Komisijos įgyvendinimo sprendimu (ES) 2016/265 (4), taip pat atsižvelgiant į patirtį, įgytą Komisijos įgyvendinimo sprendimų 2013/341/ES (5), 2014/465/ES (6), (ES) 2015/158 (7), (ES) 2015/295 (8), (ES) 2015/2280 (9) ir (ES) 2016/588 (10) rengimo tikslais vertinant paraiškas, susijusias su technologijomis, padedančiomis gerinti kintamosios srovės generatorių našumą, tinkamai ir patikimai įrodyta, kad 12 voltų variklis-generatorius, kurio masė ne didesnė kaip 7 kg, o generatoriaus funkcijos našumas minimalus, atitinka Reglamento (EB) Nr. 443/2009 12 straipsnio 2 dalyje nurodytus kriterijus ir užtikrina išmetamo CO2 kiekio sumažėjimą ne mažiau kaip 1 g CO2/km pagal Įgyvendinimo reglamento (ES) Nr. 725/2011 9 straipsnį. Jei 12 voltų variklio-generatoriaus masė didesnė kaip 7 kg, skaičiuojant, ar pasiektas 1 g CO2/km rodiklis, būtina taikyti masės pataisos koeficientą;
            
         
               (4)
            
            
               todėl tikslinga iš esmės pripažinti ir pagal Reglamento (EB) Nr. 443/2009 12 straipsnio 4 dalį patvirtinti šios naujoviškos technologijos gebėjimą sumažinti išmetamo CO2 kiekį ir pateikti bendrą bandymo metodiką, kurios laikantis būtų patvirtinamas išmetamo CO2 kiekio sumažėjimas naudojant našiųjų 12 voltų variklių-generatorių generatoriaus funkciją;
            
         
               (5)
            
            
               kad išmetamo CO2 kiekio sumažėjimas naudojant našiuosius 12 voltų variklius-generatorius būtų patvirtintas, gamintojas kartu su patvirtinimo paraiška tipo patvirtinimo institucijai turėtų pateikti nepriklausomos sertifikuotos įstaigos parengtą patikros ataskaitą, kurioje būtų patvirtinta variklio generatoriaus atitiktis šiame sprendime nustatytoms sąlygoms;
            
         
               (6)
            
            
               jei tipo patvirtinimo institucija nustato, kad gamintojo pateiktas variklis-generatorius neatitinka šiame sprendime nustatytų patvirtinimo sąlygų, išmetamo CO2 kiekio sumažėjimo patvirtinimo paraiška turėtų būti atmesta;
            
         
               (7)
            
            
               išmetamo CO2 kiekio sumažėjimą naudojant našiuosius 12 voltų variklius-generatorius derėtų apskaičiuoti laikantis priede pateiktos bandymo metodikos;
            
         
               (8)
            
            
               siekiant nustatyti, kiek sumažės išmetamo CO2 kiekis, reikia apibrėžti bazinę technologiją, su kurios našumu turėtų būti lyginamas našiojo 12 voltų variklio-generatoriaus našumas, kaip numatyta Įgyvendinimo reglamento (ES) Nr. 725/2011 5 ir 8 straipsniuose. Remiantis įgyta patirtimi, bazine technologija tikslinga laikyti 12 voltų kintamosios srovės generatorių, kurio našumas 67 %;
            
         
               (9)
            
            
               kiek dėl našiojo 12 voltų variklio-generatoriaus naudojimo sumažės išmetamo CO2 kiekis, galima iš dalies įrodyti Komisijos reglamento (EB) Nr. 692/2008 (11) XII priede nurodytu bandymu. Galutinis išmetamo CO2 kiekio sumažėjimas, kuriuo remiantis pagal Įgyvendinimo reglamento (ES) Nr. 725/2011 11 straipsnį patvirtinama transporto priemonė, kurioje įdiegta naujoviška technologija, turėtų būti nustatomas pagal to įgyvendinimo reglamento 8 straipsnio 2 dalies antrą pastraipą;
            
         
               (10)
            
            
               siekiant sudaryti sąlygas plačiau diegti našiuosius 12 voltų variklius-generatorius naujose transporto priemonėse, gamintojas turėtų turėti galimybę vienoje paraiškoje prašyti patvirtinti dėl kelių skirtingų našiųjų 12 voltų variklių-generatorių naudojimo gaunamą išmetamo CO2 kiekio sumažėjimą. Tačiau reikėtų užtikrinti, kad tais atvejais, kai naudojamasi šia galimybe, būtų taikomas skatinimo diegti tik didžiausio našumo 12 voltų variklius-generatorius mechanizmas;
            
         
               (11)
            
            
               turėtų būti nustatytas individualus naujoviškos technologijos kodas, kad atitinkamuose tipo patvirtinimo dokumentuose pagal Europos Parlamento ir Tarybos direktyvos 2007/46/EB (12) I, VIII ir IX priedus būtų galima naudoti bendrąjį ekologinės naujovės kodą,
            
         PRIĖMĖ ŠĮ SPRENDIMĄ:
   1 straipsnis
   Patvirtinimas
   12 voltų variklio-generatoriaus, t. y. starterio-kintamosios srovės generatoriaus i-StARS su diržine pavara, našiojo generatoriaus funkcija, aprašyta tiekėjo „Valeo Electrical Systems“ paraiškoje, patvirtinama kaip naujoviška technologija pagal Reglamento (EB) Nr. 443/2009 12 straipsnį.
   2 straipsnis
   Apibrėžtys
   Šiame sprendime „našusis 12 voltų variklis-generatorius“ – 12 voltų variklio-generatoriaus našiojo generatoriaus funkcija.
   3 straipsnis
   Išmetamo CO2 kiekio sumažėjimo patvirtinimo paraiška
   1.   Gamintojas gali prašyti patvirtinti dėl vieno arba kelių našiųjų 12 voltų variklių-generatorių, skirtų naudoti įprastiniais vidaus degimo varikliais varomose M1 klasės transporto priemonėse, gaunamą išmetamo CO2 kiekio sumažėjimą, jei tenkinamos šios sąlygos:
   
               a)
            
            
               jei našiojo 12 voltų variklio-generatoriaus masė ne didesnė už 7 kg bazinio kintamosios srovės generatoriaus masę, o pagal priedą apskaičiuotas generatoriaus funkcijos našumas yra bent:
               
                           i)
                        
                        
                           73,8 % – benzininėse transporto priemonėse,
                        
                     
                           ii)
                        
                        
                           73,4 % – benzininėse turbininėse transporto priemonėse,
                        
                     
                           iii)
                        
                        
                           74,2 % – dyzelinėse transporto priemonėse,
                        
                     arba
            
         
               b)
            
            
               jei 12 voltų variklio-generatoriaus masė didesnė už a punkte nurodytą bazinio kintamosios srovės generatoriaus masę, pagal priede nustatytą 10 formulę įskaičiavus papildomą masę 12 voltų variklis-generatorius atitinka minimalų 1 g CO2/km rodiklį, nustatytą Įgyvendinimo reglamento (ES) Nr. 725/2011 9 straipsnio 1 dalyje.
               Papildomą masę reikia patikrinti ir patvirtinti patikros ataskaitoje, kuri kartu su patvirtinimo paraiška turi būti pateikta tipo patvirtinimo institucijai.
            
         2.   Su paraiška patvirtinti dėl vieno ar kelių našiųjų 12 voltų variklių-generatorių naudojimo gaunamą išmetamo CO2 kiekio sumažėjimą pateikiama nepriklausomos sertifikuotos įstaigos parengta patikros ataskaita, kurioje patvirtinta, kad našusis 12 voltų variklis-generatorius (-iai) atitinka 1 dalyje nustatytas sąlygas, ir įrašyta, kad patikrinta ir patvirtinta 12 voltų variklių-generatorių masė.
   3.   Tipo patvirtinimo institucija atmeta patvirtinimo paraišką, jei nustato, kad našusis 12 voltų variklis-generatorius (-iai) neatitinka 1 dalyje nustatytų sąlygų.
   4 straipsnis
   Išmetamo CO2 kiekio sumažėjimo patvirtinimas
   1.   Dėl 2 straipsnio 1 dalyje nurodytų našiųjų 12 voltų variklių-generatorių naudojimo gaunamas išmetamo CO2 kiekio sumažėjimas apskaičiuojamas pagal priede pateiktą metodiką.
   2.   Jei gamintojas prašo patvirtinti dėl daugiau kaip vieno našiojo 12 voltų variklio-generatoriaus naudojimo vienos versijos transporto priemonėse gaunamą išmetamo CO2 kiekio sumažėjimą, tipo patvirtinimo institucija nustato, kuris iš bandomų variklių-generatorių užtikrina mažiausią išmetamo CO2 kiekio sumažėjimą, ir mažiausią vertę įrašo atitinkamuose tipo patvirtinimo dokumentuose. Pagal Įgyvendinimo reglamento (ES) Nr. 725/2011 11 straipsnio 2 dalį ši vertė nurodoma atitikties liudijime.
   5 straipsnis
   Ekologinės naujovės kodas
   Pagal Įgyvendinimo reglamento (ES) Nr. 725/2011 11 straipsnio 1 dalį darant nuorodą į šį sprendimą tipo patvirtinimo dokumentuose įrašomas ekologinės naujovės kodas „22“.
   6 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2017 m. gegužės 5 d.
      
         
            Komisijos vardu
         
         Miguel ARIAS CAÑETE
         
            Komisijos narys
         
      
   
   
      (1)  OL L 140, 2009 6 5, p. 1.
   
      (2)  OL L 194, 2011 7 26, p. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  2016 m. vasario 25 d. Komisijos įgyvendinimo sprendimas (ES) 2016/265 dėl MELCO variklio-generatoriaus patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 50, 2016 2 26, p. 30).
   
      (5)  2013 m. birželio 27 d. Komisijos įgyvendinimo sprendimas 2013/341/ES, kuriuo pagal Europos Parlamento ir Tarybos reglamentą (EB) Nr. 443/2009 kintamosios srovės generatorius Valeo Efficient Generation Alternator patvirtinamas kaip naujoviška keleivinių automobilių išmetamo CO2 kiekio mažinimo technologija (OL L 179, 2013 6 29, p. 98).
   
      (6)  2014 m. liepos 16 d. Komisijos įgyvendinimo sprendimas 2014/465/ES, kuriuo pagal Europos Parlamento ir Tarybos reglamentą (EB) Nr. 443/2009 našusis kintamosios srovės generatorius DENSO patvirtinamas kaip naujoviška keleivinių automobilių išmetamo CO2 kiekio mažinimo technologija ir kuriuo iš dalies keičiamas Komisijos įgyvendinimo sprendimas 2013/341/ES (OL L 210, 2014 7 17, p. 17).
   
      (7)  2015 m. sausio 30 d. Komisijos įgyvendinimo sprendimas (ES) 2015/158, kuriuo pagal Europos Parlamento ir Tarybos reglamentą (EB) Nr. 443/2009 du „Robert Bosch GmbH“ našieji kintamosios srovės generatoriai patvirtinami kaip naujoviškos keleivinių automobilių išmetamo CO2 kiekio mažinimo technologijos (OL L 26, 2015 1 31, p. 31) (Sprendimas (ES) 2015/158 parengtas pagal dvi paraiškas).
   
      (8)  2015 m. vasario 24 d. Komisijos įgyvendinimo sprendimas (ES) 2015/295 dėl našiųjų kintamosios srovės generatorių „MELCO GXi“ patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 53, 2015 2 25, p. 11).
   
      (9)  2015 m. gruodžio 7 d. Komisijos įgyvendinimo sprendimas (ES) 2015/2280 dėl našiųjų kintamosios srovės generatorių DENSO patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 322, 2015 12 8, p. 64).
   
      (10)  2016 m. balandžio 14 d. Komisijos įgyvendinimo sprendimas (ES) 2016/588 dėl našiuosiuose 12 voltų kintamosios srovės generatoriuose naudojamos technologijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 101, 2016 4 16, p. 25).
   
      (11)  2008 m. liepos 18 d. Komisijos reglamentas (EB) Nr. 692/2008 įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
   
      (12)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).
   
      PRIEDAS
      
         METODIKA, PAGAL KURIĄ APSKAIČIUOJAMAS IŠMETAMO CO2 KIEKIO SUMAŽĖJIMAS DĖL NAŠIOJO 12 VOLTŲ VARIKLIO-GENERATORIAUS NAUDOJIMO ĮPRASTINIAIS VIDAUS DEGIMO VARIKLIAIS VAROMOSE M1 TRANSPORTO PRIEMONĖSE
      
      1.   Įvadas
      
      Kad būtų galima apskaičiuoti, kiek dėl 12 voltų variklio-generatoriaus (toliau – našusis 12 voltų variklis-generatorius), skirto naudoti vidaus degimo varikliu varomoje M1 transporto priemonėje, veikimo sumažėja išmetamo CO2 kiekis, reikia nustatyti:
      
                  1)
               
               
                  bandymo sąlygas;
               
            
                  2)
               
               
                  bandymo įrangą;
               
            
                  3)
               
               
                  didžiausios išėjimo galios nustatymo būdą;
               
            
                  4)
               
               
                  išmetamo CO2 kiekio sumažėjimo apskaičiavimo būdą;
               
            
                  5)
               
               
                  išmetamo CO2 kiekio sumažėjimo statistinės atsargos apskaičiavimo būdą.
               
            2.   Ženklai, parametrai ir vienetai
      
      
         Lotynų abėcėlės ženklai
      
      
                  
                     
               
               
                  –
               
               
                  išmetamo CO2 kiekio sumažėjimas [g CO2/km];
               
            
                  CO2
                  
               
               
                  –
               
               
                  anglies dioksidas;
               
            
                  CF
               
               
                  –
               
               
                  perskaičiavimo koeficientas (l/100 km) – (g CO2/km) [g CO2/l], nurodytas 3 lentelėje;
               
            
                  h
               
               
                  –
               
               
                  dažnis, kaip nurodyta 1 lentelėje;
               
            
                  I
               
               
                  –
               
               
                  srovės stipris [A], kuriam esant atliekamas matavimas;
               
            
                  m
               
               
                  –
               
               
                  pavyzdžio matavimų skaičius;
               
            
                  M
               
               
                  –
               
               
                  sukimo momentas [Nm];
               
            
                  n
               
               
                  –
               
               
                  sūkių dažnis [min– 1], kaip nurodyta 1 lentelėje;
               
            
                  P
               
               
                  –
               
               
                  galia [W];
               
            
                  
                     
               
               
                  –
               
               
                  variklio-generatoriaus našumo standartinis nuokrypis [%];
               
            
                  
                     
               
               
                  –
               
               
                  variklio-generatoriaus vidutinio našumo standartinis nuokrypis [%];
               
            
                  
                     
               
               
                  –
               
               
                  bendro išmetamo CO2 kiekio sumažėjimo standartinis nuokrypis [g CO2/km];
               
            
                  U
               
               
                  –
               
               
                  bandymo įtampa [V], kuriai esant atliekamas matavimas;
               
            
                  v
               
               
                  –
               
               
                  vidutinis transporto priemonės važiavimo greitis pagal naująjį Europos važiavimo ciklą [km/h];
               
            
                  VPe
                  
               
               
                  –
               
               
                  efektyviosios energijos sąnaudos [l/kWh], nustatytos 2 lentelėje;
               
            
                  
                     
               
               
                  –
               
               
                  apskaičiuoto išmetamo CO2 kiekio sumažėjimo jautrumas variklio-generatoriaus našumui.
               
            
         Graikų abėcėlės ženklai
      
      
                  Δ
               
               
                  –
               
               
                  skirtumas;
               
            
                  ηB
                  
               
               
                  –
               
               
                  bazinio kintamosios srovės generatoriaus našumas [%];
               
            
                  ηMG
                  
               
               
                  –
               
               
                  variklio-generatoriaus našumas [%];
               
            
                  
                     
               
               
                  –
               
               
                  vidutinis variklio-generatoriaus našumas veikimo taške i [%].
               
            
         Apatiniai indeksai
      
      Indeksas i nurodo veikimo tašką.
      Indeksas j nurodo pavyzdžio matavimo numerį.
      
                  MG
               
               
                  –
               
               
                  variklis-generatorius;
               
            
                  m
               
               
                  –
               
               
                  mechaninis;
               
            
                  RW
               
               
                  –
               
               
                  tikrosios sąlygos;
               
            
                  TA
               
               
                  –
               
               
                  tipo patvirtinimo sąlygos;
               
            
                  B
               
               
                  –
               
               
                  bazinis variantas.
               
            3.   Matavimas ir našumo nustatymas
      
      12 voltų variklio-generatoriaus našumas nustatomas pagal standartą ISO 8854:2012, išskyrus šiame punkte nurodytus elementus.
      Tipo patvirtinimo institucijai pateikiami įrodymai, kad našiojo 12 voltų variklio-generatoriaus greičių sritys atitinka 1 lentelėje nustatytus intervalus. Matavimai atliekami skirtinguose veikimo taškuose, nustatytuose 1 lentelėje. Visuose veikimo taškuose našiojo 12 voltų variklio-generatoriaus srovės stipris apibrėžiamas kaip pusė vardinio srovės stiprio. Esant kiekvienam greičiui turi būti išlaikoma pastovi kintamosios srovės generatoriaus įtampa (14,3 V) ir išėjimo srovė.
      
         1 lentelė
      
      
         Veikimo taškai
      
      
                  Veikimo taškas
                  i
               
               
                  Matavimo trukmė
                  [s]
               
               
                  Sūkių dažnis
                  ni[min– 1]
               
               
                  Dažnis
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Našumas kiekviename taške apskaičiuojamas pagal 1 formulę:
      
         1 formulė
      
      
         
      Visi našumo matavimai turi būti atliekami bent penkis (5) kartus iš eilės. Apskaičiuojamas kiekvieno veikimo taško matavimų vidurkis ().
      Variklio-generatoriaus našumas (ηMG) apskaičiuojamas pagal 2 formulę.
      
         2 formulė
      
      
         
      Naudojant variklį-generatorių gaunama mechaninės galios ekonomija apskaičiuojama pagal 3 formulę kaip ekonomijos tikrosiomis sąlygomis (ΔPmRW) ir tipo patvirtinimo sąlygomis (ΔPmTA) skirtumas.
      
         3 formulė
      
      
         
      Čia mechaninės galios ekonomija tikrosiomis sąlygomis (ΔPmRW) apskaičiuojama pagal 4 formulę, o mechaninės galios ekonomija tipo patvirtinimo sąlygomis (ΔPmTA) – pagal 5 formulę.
      
         4 formulė
      
      
         
      
         5 formulė
      
      
         
      Čia:
      
                  PRW
                  
               
               
                  –
               
               
                  galios poreikis tikrosiomis sąlygomis [W], t. y. 750 W;
               
            
                  PTA
                  
               
               
                  –
               
               
                  galios poreikis tipo patvirtinimo sąlygomis [W], t. y. 350 W;
               
            
                  ηB
                  
               
               
                  –
               
               
                  bazinio kintamosios srovės generatoriaus našumas [%], t. y. 67 %.
               
            4.   Išmetamo CO2 kiekio sumažėjimo apskaičiavimas
      
      Išmetamo CO2 kiekio sumažėjimas dėl našiojo 12 voltų variklio-generatoriaus naudojimo apskaičiuojamas pagal 6 formulę.
      
         6 formulė
      
      
         
      Čia:
      
                  v
               
               
                  –
               
               
                  vidutinis važiavimo greitis pagal naująjį Europos važiavimo ciklą [km/h], t. y. 33,58 km/h;
               
            
                  VPe
                  
               
               
                  –
               
               
                  efektyviosios energijos sąnaudos, nustatytos 2 lentelėje.
                  
                     2 lentelė
                  
                  
                     Efektyviosios energijos sąnaudos
                  
                  
                              Variklio tipas
                           
                           
                              Efektyviosios energijos sąnaudos (VPe)
                              [l/kWh]
                           
                        
                              Benzininis
                           
                           
                              0,264
                           
                        
                              Benzininis turbininis
                           
                           
                              0,280
                           
                        
                              Dyzelinis
                           
                           
                              0,220
                           
                        
            
                  CF
               
               
                  –
               
               
                  perskaičiavimo koeficientas (l/100 km) – (g CO2/km) [g CO2/l], nurodytas 3 lentelėje.
                  
                     3 lentelė
                  
                  
                     Degalų perskaičiavimo koeficientas
                  
                  
                              Degalų rūšis
                           
                           
                              Perskaičiavimo (l/100 km – g CO2/km) koeficientas (CF)
                              [g CO2/l]
                           
                        
                              Benzinas
                           
                           
                              2 330 
                           
                        
                              Dyzelinas
                           
                           
                              2 640 
                           
                        
            5.   Statistinės paklaidos apskaičiavimas
      
      Bandymo metodikos matavimo rezultatų statistinės paklaidos turi būti kiekybiškai įvertintos. Kiekviename veikimo taške standartinis nuokrypis apskaičiuojamas pagal 7 formulę.
      
         7 formulė
      
      
         
      Našiojo 12 voltų variklio-generatoriaus našumo vertės standartinis nuokrypis () apskaičiuojamas pagal 8 formulę.
      
         8 formulė
      
      
         
      Dėl variklio-generatoriaus našumo vertės standartinio nuokrypio () gaunama išmetamo CO2 kiekio sumažėjimo paklaida (). Ši paklaida apskaičiuojama pagal 9 formulę:
      
         9 formulė
      
      
         
      6.   Statistinis reikšmingumas
      
      Turi būti įrodoma, kad kiekvieno tipo, varianto ir versijos transporto priemonės, kurioje įmontuotas našusis 12 voltų variklis-generatorius, pagal 9 formulę apskaičiuoto išmetamo CO2 kiekio sumažėjimo paklaida yra ne didesnė, nei viso išmetamo CO2 kiekio sumažėjimo ir Įgyvendinimo reglamento (ES) Nr. 725/2011 9 straipsnio 1 dalyje nustatyto minimalaus rodiklio skirtumas. (žr. 10 formulę)
      
         10 formulė
      
      
         
      Čia:
      
                  MT
               
               
                  –
               
               
                  minimalus rodiklis [g CO2/km];
               
            
                  
                     
               
               
                  –
               
               
                  visas išmetamo CO2 kiekio sumažėjimas [g CO2/km];
               
            
                  
                     
               
               
                  –
               
               
                  viso išmetamo CO2 kiekio sumažėjimo standartinis nuokrypis [g CO2/km];
               
            
                  
                     
               
               
                  –
               
               
                  CO2 pataisos koeficientas dėl teigiamo našiojo 12 voltų variklio-generatoriaus ir bazinio kintamosios srovės generatoriaus masės skirtumo. Skaičiuojant  naudojami 4 lentelėje pateikti duomenys.
                  
                     4 lentelė
                  
                  
                     Išmetamo CO2 kiekio pataisos koeficientas dėl papildomos masės
                  
                  
                              Degalų rūšis
                           
                           
                              Išmetamo CO2 kiekio pataisos koeficientas dėl teigiamo masės skirtumo ()
                              [g CO2/km]
                           
                        
                              Benzinas
                           
                           
                              0,0277 · Δm
                           
                        
                              Dyzelinas
                           
                           
                              0,0383 · Δm
                           
                        
            Δm (4 lentelėje) – papildoma masė, nes transporto priemonėje įrengtas variklis-generatorius. Tai teigiamas našiojo 12 voltų variklio-generatoriaus masės ir bazinio kintamosios srovės generatoriaus masės skirtumas. Bazinio kintamosios srovės generatoriaus masė – 7 kg. Papildomą masę reikia patikrinti ir patvirtinti patikros ataskaitoje, kuri kartu su patvirtinimo paraiška turi būti pateikta tipo patvirtinimo institucijai.
      7.   Transporto priemonės, kuriose numatoma įmontuoti našųjį 12 voltų variklį-generatorių
      
      Tipo patvirtinimo institucija tvirtina išmetamo CO2 kiekio sumažėjimą remdamasi bazinio kintamosios srovės generatoriaus ir 12 voltų variklio-generatoriaus matavimais, atliktais pagal šiame priede nustatytą bandymo metodiką. Jei išmetamo CO2 kiekio sumažėjimas yra mažesnis už Įgyvendinimo reglamento (ES) Nr. 725/2011 9 straipsnio 1 dalyje nurodytą ribą, taikoma to reglamento 11 straipsnio 2 dalies antra pastraipa.